Nom i cognoms:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Curs: 2n d’ESO\_\_

Ampliació 8

# Elabora un esquema sobre un dels temes següents per a fer-ne una exposició oral de tres parts:

* + Què és el vegetarianisme? Per quins motius es fan vegetarianes algunes persones? És una moda passatgera o va en augment?
  + Què és la dieta mediterrània? Quins aliments en formen part? Per què és tan beneficiosa?

1. Llegeix amb atenció el text següent i, després, copia les paraules del text que tinguin les característiques indicades a continuació:

Picasso ha faltat sempre a classe, ha estat sempre entremaliat i mal alumne. Durant els primers dies era atent, i va guanyar-se ràpidament la simpatia dels professors; però aviat començà a fer campana. Era el primer en dibuix, però faltava a les altres classes per tal de continuar dibuixant o, simplement, veient. Buscava altres mes- tres: el bosc, la gent, els ocells...

Fins que un dia se’n va anar d’escola (se n’ha anat sempre de totes les escoles), perquè els mestres ja no podien ensenyar-li res: als deu anys en sabia tant com els professors de quaranta, als quinze com els de cinquanta, als vint més que ningú. Avui Picasso té quatre o cinc mil anys, que és l’edat de l’home de les cavernes, el de la infància pura.

Fa un traç en el dibuix d’un dels seus companys, un traç que tots prenen per un gargot; però no: en surt un dibuix millor. Alguns li preguen que els corregeixi el seu i no sap aturar-se a mig camí, el fa millor del que volen i s’enfaden. Altres li demanen obertament que els ho faci de cap i de nou i aleshores inventa un estil per a cada u i signa amb mil noms diferents perquè els mestres no ho endevinin. I ells, en efecte, no veuen res, encara avui continuen sense veure res.

Un dia, atrevit, va rectificar el dibuix del professor dient que era una merda. Tots els seus companys es varen espaordir, però el professor, que no se’n va adonar, va quedar-se una estona extasiat davant la seva “pròpia obra”. Tota la classe estava compacta com un glaç. Una nena plora perquè Picasso li ha fet el retrat amb dos nassos i tres ulls.

JOSEP PALAU I FABRE, *Vides de Picasso*. Edicions Proa

* + 4 Verbs regulars del primer paràgraf:
  + 4 Verbs irregulars del primer paràgraf:
  + 4 Verbs compostos del text:
  + 3 verbs predicatius transitius del text:
  + 2 Verbs atributius del text:
  + 1 verb pronominal del text: